### 11.    Ansøgning om kommunegaranti til indfrielse af byggekredit - [adresse]

**Åbent**

Sagsnr.: 326-2016-61177       J.nr.: 13.00.00           Dokumentnr.:
326-2019-87707

**Sagstype**

Beslutning.

**Resume og sagens baggrund**

[adresse],
v/Kalundborg Forsyning søger ved mail af 5. marts 2019 om garanti for et
30-årigt lån på 90 mio.kr. hos Kommune-Kredit til brug for indfrielse af
byggekredit, som udløber den 31. marts 2019. Lånet er til finansiering af
anlægsprojekt vedrørende det nye vandværk på [adresse] i Kalundborg, som
benævnes *Tissø 2*.

Kommunalbestyrelsen godkendte på sit møde den 21. december
2016 garanti for en byggekredit på 90 mio.kr. hos Kommune-Kredit til Kalundborg
Overfladevand A/S, samt at ansøgningen om endelig lånefinansiering og
indfrielse af byggekreditten skulle fremsendes til godkendelse i
Kommunalbestyrelsen inden 31. marts 2019.

Lovhjemmel: Annemette Koch.

**Indstillinger**

Direktøren indstiller,

1.    at der gives
kommunegaranti for et 30-årigt lån hos Kommune-Kredit på 90 mio. kr. til
indfrielse af byggekredit nr. 201747232.

2.    at
garantiprovision vil blive opkrævet jf. ”Ændring af principper for opkrævning
af garantiprovision for kommunegarantier”, godkendt af Kommunalbestyrelsen den
31. maj 2018.

3.    at
garantiprovisionen vil blive opkrævet første gang på baggrund af lånets
restgæld pr. 31. december 2019 og til betaling i december 2020.

**Behandling**

Økonomiudvalget, Kommunalbestyrelsen.

**Sagsfremstilling**

Vandværket ”[adresse] 2” skal rense tissøvand til
drikkevandskvalitet og erstatte det vandværk, der ligger på [adresse] 2 i
Kalundborg. Værket blev taget i brug i november 2018. Det nye værk renser med
nyeste teknologi og uden klor. Værket har netop modtaget en international pris,
som de er meget stolte af, og de medsender deres interne information herom,
således:

***Prisen gik til [adresse] projektet: "Klorfri vandbehandling
af søvand"*** *I
år var temaet for konferencen 'Anvendelse af intelligens for den cirkulære
økonomi'.
Der var stort fokus på konferencens priser og meget konkurrence. Så det er ret
flot, at Kalundborg Forsyning vandt prisen. Prisen blev givet for årets bedste
vandprojekt med fokus på cirkulær økonomi. Projektet var i øvrigt også i top 3
til prisen for "Proces teknologi".*

[adresse] har pr. 31. december 2018 lån
hos Kommune-Kredit med kommunegaranti for i alt 90.430.772,96 kr. Heraf udgør
nærværende byggekredit (lån nr. 201747232) 90.000.000 kr.

*Garantiprovision*

Med henvisning til ”Ændring af principper for opkrævning af
garantiprovision for kommunegarantier”, som Kommunalbestyrelsen godkendte den
30. maj 2018, opkræves der for allerede stillede garantier en løbende
garantiprovision med virkning fra regnskabsåret 2019 til afregning første gang
i december 2020. Til brug herfor indhenter kommunen en ekstern kreditvurdering
til brug for fastsættelsen af satsen for garantiprovisionen. Udarbejdelsen af
kreditvurderingen betales af låntager.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Kalundborg Overfladevand A/S ikke er i stand til at betale
lånet. Garantien påvirker ikke den kommunale låneramme. Der vil blive opkrævet
løbende garantiprovision med virkning fra regnskabsåret 2019 til betaling
første gang i december 2020.

**Økonomiudvalgets møde den 19.
marts 2019:**

Anbefales.

**Administrationens bemærkning den 26. marts 2019:**

Borgmesteren har d. 25. marts 2019 godkendt indstillingen
via en formandsbeslutning, jf. Styrelseslovens §31, stk. 1. Baggrunden herfor
er, at Forsyningen ikke ville kunne nå at opsige byggekredit-lånet og derefter
hjemtage nyt lån hos Kommune-kredit, hvis sagen først godkendes på
Kommunalbestyrelsens møde d. 27. marts 2019 (lånet er til indfrielse af
byggekreditten, som udløber pr. 31. marts 2019).

Sagen er hermed ændret til en efterretningssag, jf.
Styrelseslovens §31, stk. 2.